Joakin Lizarraga

Joakin Lizarraga Iragi (Elkano, 1748ko irailaren 17a - Elkano, 1835eko urtarrilaren 20a) nafar apaiz eta euskal idazlea izan zen.

1774an apaiztu zen, eta ordutik herriko erretorea izan zen hil arte. Nafarroa Garaiko euskal idazle nabarmenena izan zen bere garaian. Haren lanek goi-nafarreraren Iruñerriko aldaera ezagutzeko parada ematen dute.

 Bizitza 
Jesusen Lagundian ikasi zuen Iruñean eta Villagarcia de Camposen (Valladolid). 1767an jesuiten aurkako esetsaldia gertatu zenean, Lagundia utzi, apaiztu eta bere jaioterriko erretore izan zen hirurogei bat urtez, hil zen arte.

Haren idazlanak bere bizian ez ziren argitaratu. Garrantzi handia du, Lizarraga jaio eta bizi izan zen lekuetan gaur egun euskara galdua delako. Zenbait obra XIX. mendean argitaratu ziren: Urteco igande guztietarako Placticac edo Itzaldiak (1846, gipuzkerara egokitua), Jesus. Copla guisa batzuc molde gutitacoac, celebratus Jesus Jaunaren amoreac eta favoreac (1868) eta Jesus-Cristoren evangelio sandua Juanec dacarran guisara (1868). Azken biak L.L. Bonaparte printzeak argitaratu zituen Londresen. XX. mendeko azkenaldean Lizarragaren obra gehienak argitaratu ziren idatzi ziren bezala, Euskaltzaindiaren babespean. 1978an Juan Apezetxea Perurenak Joaquin de Lizarraga. Un escritor navarro en euskara izeneko ikerketa liburua argitaratu zuen.

Patxi Ondarra (1925-2005) bakaikuar euskaltzainak sakonki aztertu zuen haren lana.

 Lanak 
 Bertsoa 
 Coplac (1868).

 Erlijioa 
 Urteco Igande guztietaraco Platicac edo Itzaldiac (1846, Baroja)
 Ongui iltzen laguntzeco itzgaiak (1984, Euskaltzaindia)
 Doctrina Christioaren Cathechima (2005, Vianako Printzea)
 Jesús, copla guisa batzuc molde gutitacoac.
 Jesús-Cristoren evangelio sandua jaunec dacarren guisara.

 Erreferentziak 

 Ikus, gainera 
 Nafarroako idazleak

 Kanpo estekak 
 Joakin Lizarraga literaturaren zubitegian
 Bidegileak bilduma: Joakin Leizarraga

Kategoria:Nafarroa Garaiko apaizak
Kategoria:Nafarroa Garaiko idazleak
Kategoria:Eguesibartarrak
Kategoria:Idazle katolikoak
Kategoria:Euskarazko saiakeragileak
Kategoria:Euskarazko poetak
Kategoria:Euskal Herriko jesuitak
Kategoria:Hegoaldeko goi nafarrera
Kategoria:Euskal Herriko erlijio idazleak
Kategoria:XIX. mendeko Euskal Herriko idazleak